31. OKTOBER 2005
Hei, det er Teresa fra bladet Auto Trader.
Jeg er fotografen og ringer bare for å si
at jeg kan komme ut dit i ettermiddag.
Det blir nok rundt klokka to eller litt senere.
AVERY BILOPPHUGGERI
Det er Teresa.
Kan du ringe meg for å si om det passer for deg?
Takk.
AVERY BILOPPHUGGERI
Savnet Teresa Halbach
Sett at jeg dør før jeg blir 31.
3 ÅR TIDLIGERE
Eller at jeg dør i morgen.
Jeg tror ikke det, jeg har mye mer jeg skal gjøre.
Jeg vil bare vite at når jeg dør...
...vil jeg folk jeg er glad i, skal vite at når jeg dør...
...var jeg lykkelig.
Jeg er glad for det jeg gjorde i livet.
EN DOKUMENTARSERIE FRA NETFLIX
SIKTELSE 12. NOV 1985
ÉN UKE ETTER STEVENS LØSLATELSE
I 18 år var Steven Avery hindret i å gjøre alt,
etter å ha blitt dømt for en forbrytelse han ikke begikk.
Delstatens lovgivere vil ha svar på hvordan dette kunne skje ham.
Mens han satt inne, skilte kona hans seg fra ham.
Etter løslatelsen bodde han en tid i en isfiskebu.
Steven Avery er nå hjemme igjen, men var fengslet i 18 år
da han ble feilaktig dømt for å ha voldtatt en kvinne.
Han sier han tilgir kvinnen som anklaget ham,
men han vil aldri tilgi Manitowoc Countys politimyndigheter.
"Skyldig." De tror med en gang at fyren er skyldig.
De burde være mer nøye.
Steven var blitt en kjendis i strafferettssystemet.
GUVERNØR JIM DOYLE
Politikere fikk tatt bilde av seg og Steve Avery.
Politikere som guvernøren og en delstatsrepresentant...
STEVENS ADVOKAT
...som skulle bli viktig i Avery-gruppen.
En uskyldig mann ble hentet i sitt hjem,
tatt fra familien, beskyldt for ting han ikke hadde gjort.
Det var tøffe 18 år.
Jeg tok en dag av gangen.
For å holde ut.
Vi måtte undersøke hvordan dette kunne skje...
DELSTATSREPRESENTANT GRUNNLEGGER AVERY-GRUPPEN
...ikke bare saken fra 1985,
men hele systemet.
Hvilke reformer kan gi systemet mer sannhet og rettferdighet?
Jeg leder justiskomiteen
og etablerte en arbeidsgruppe for å se på
hvordan vi kan hindre at sånt gjentar seg.
I desember 2003 starter Avery-gruppen høringer
for å gjennomgå rettssystemet i hele delstaten.
Steven er første vitne.
Familien holdt ut en stund, men...
...det var tøft.
Så jeg ba kona gå fra meg.
Det var det tyngste.
Alle i tinghuset, så vidt jeg husker,
ga ham stående applaus for det han hadde vært gjennom
og sitt eget "beklager det systemet gjorde mot deg".
Folk i arbeidsgruppen, folk på komitémøter,
alle som satt der, tenkte: "Tenk om dette skjedde meg."
Tenk om det var mine barn jeg ikke fikk sett eller lekt med
eller lest bøker for på 18 år?"
Det går ikke en dag uten at jeg tenker på mr. Avery, hans familie og venner
og lidelsene de måtte tåle...
Jeg ba om å få gi Steve en klem.
OVERGREPSOFFER FRA 1985
Han ga meg en bjørneklem, og jeg sa:
"Jeg er fryktelig lei meg, Steve."
Han sa: "Det er greit. Det er over."
Arbeidsgruppen lager utkast til strafferettsreformer.
Delstatsforsamlingen begynner å skrive Avery-loven.
Alt gikk bra.
Jeg jobbet på huggeriet.
Jeg prøvde å gjøre mitt beste, styre unna bråk og leve lykkelig.
Det beste?
Det var å møte Jodi.
Jeg følte at jeg kunne bli elsket igjen, og at jeg kunne elske igjen...
...få en framtid igjen.
Klarheten i situasjonen,
i mange tilfeller prater ikke folk om erstatning,
for det er ikke klart at de ikke gjorde det.
Du vet bare at det ikke er nok til å holde dem i fengsel.
Men dette var så klart og omstendighetene så tvilsomme
for folk flest i delstaten.
Avery kan få $ 25 000
Jeg var ikke kjent med statuttene om erstatning for feilaktig dom.
Erstatning for lav, ifølge lovgivere
De sa: "Maks $ 25 000".
Jeg ble sjokkert og sa:
"Det burde være $ 25 000 per år."
Derfra kom beløpet $ 450 000.
En gruppe lovgivere fra begge partier jobber med et lovforslag
som vil gi Steven $ 450 000 i erstatning.
Jeg dro flere ganger til huggeriet for å se til Steve.
STEVENS KUSINE
At det gikk bra, han fant seg til rette...
Hva han holdt på med og sånt.
Han sier: "Nå vil jeg være hos foreldrene mine,
jeg vil jobbe på huggeriet, jeg vil prøve å... passe inn."
Han følte nok, da han slapp ut,
at hvis han dro fra delstaten, eller dro til Crivitz for å gjemme seg,
at Manitowoc County tvang ham til å gjøre det.
Han fant seg ikke i at noen jagde ham fra byen.
Han ville bo her og prøve å få livet sitt tilbake.
Jeg tror han ville vise Manitowoc County at han fikk livet sitt igjen.
Justisreform i Averys navn
Steven Avery sonet 18 år i fengsel for noe han ikke hadde gjort.
I dag er det ett år siden Avery kom hjem.
Han har tilbrakt friheten sammen med familien.
Det føles deilig. Endelig er alle samlet igjen.
Han har ikke snakket med dem som satte ham i fengsel.
Vil du noensinne kunne tilgi dem?
Det tviler jeg på.
De visste det var galt.
Han og advokatene planlegger søksmål.
Avery sier pengene vil hjelpe ham å komme seg på beina igjen,
men de kan ikke erstatte tiden han har mistet.
Mann saksøker for feilaktig dom
Tilbrakte 18 år i fengsel for voldtekt
Søksmålet, fra Stevens ståsted, og dette er basert på
det han sa til Penny Beerntsen
under Avery-gruppens høring,
handler om... Han ville ikke at det som skjedde ham, skulle skje noen andre.
Han ville heller ikke at det som skjedde henne, skulle skje noen andre.
ANGREPET AV GREGORY ALLEN I 1985
Men det gjorde det, siden Allen angrep
mens Steven Avery satt i fengsel.
FØDERAL DISTRIKTSRETT
Sivilsøksmålet handler om at distriktsadvokaten og sheriffen
var grunnlovsmessig forpliktet til å gi frikjennende bevis...
STEVENS ADVOKAT
...om Gregory Allen til forsvareren.
Det er ikke noe subtilt søksmål,
for dette er et alvorlig grunnlovsmessig brudd.
$ 1 000 000, totalt $ 36 000 000
Vi har krevd $ 36 000 000 i erstatning, eller én million dollar i året
for årene i fengsel, og de øvrige $ 18 000 000
i straffeerstatning, eller erstatning til avskrekking.
Fra Stevens perspektiv handlet det lite
om hva beløpet var.
Det handlet kun om å peke ut hvem som gjorde hva.
DISTRIKTSADVOKAT
Statuere et eksempel for alle
i politimyndighetene om hva man ikke gjør
og hva følgene blir hvis du gjør det du ikke skal gjøre.
Saksøker
Det vi snakker om, er ansvar.
Tiltalte
Forhindre at flere familier brytes opp.
Så det ikke skjer mer.
SHERIFFSBETJENT
Da mrs. Beerntsen beskrev overfallsmannen den kvelden,
sa du at det hørtes ut som Steven Avery?
VITNEFORKLARING
Nei, sir.
Senere samme kveld uttalte du det, stemmer det?
Protest.
Du kan svare.
Jeg husker ikke om det var den kvelden eller ved sheriff-etaten.
Du uttalte at beskrivelsen passet på Steven Avery,
men husker ikke om du sa det på sykehuset
eller ved sheriff-etaten senere.
-Stemmer... -Jeg protesterer.
Stemmer det?
Hun sa ikke det. Jeg protesterer på spørremåten.
Kan ikke dere alle avlegge ed og avgi forklaring?
-La vitnet svare. -Jeg hindrer ikke vitnet i å svare.
Du sier hva hun skal si.
Du sa "det sa du", og det stemmer ikke.
Jeg protesterer, så referatet skal bli korrekt.
For oss var justisministerens rapport en velsignelse,
for da følte iallfall enkelte av de som ble utspurt,
at de ikke kunne holdes personlig ansvarlige
og følte at dette foregikk politifolk imellom
og var dermed ganske åpenhjertige.
Det hjalp oss når det gjaldt framleggelsen
vi måtte foreta av de personene i sivilrettssaken.
Da var de klar over det sivilrettslige ansvaret,
men vi hadde bemerkningene deres i etterforskningsrapporter.
Det står: "Dvorak beskriver Avery som så skitten
at hver gang de var i fengselet,
måtte betjentene få Avery til å dusje."
-Ser du det? -Ja, sir.
Sa du det til ms. Strauss?
Muligens, men ikke de ordene.
Hvilke ord, da?
-At han... -Husker du ordene du brukte?
-Jeg protesterer mot spørsmålsformen. -Ja vel.
Jeg husker ikke bestemt.
Men dette er ikke mine ord.
Hvordan kan du si det hvis du ikke husker?
Protest. Argumenterende.
-Fortsett. -Du kan svare.
Jeg vil si at jeg ikke snakker eller prater i slike vendinger.
I enkelte tilfeller prøvde folk å forandre
det de hadde sagt til etterforskerne fra justisministerens kontor
da de vitnet.
Vi kunne legge fram etterforskningsrapporter
og si at ifølge rapporten sa du... ditt og datt.
Hun kan ha tatt ordene ut av sammenhengen.
Hvilken sammenheng?
Jo mer man prøver å vri seg unna det man før har sagt,
desto svakere resonnerer man.
FØRSTEBETJENT
Vi vet at personen mrs. Beerntsen beskrev for deg,
var Gregory Allen, eller hva?
-Nei. -Nei?
Nei.
Vi vet at Gregory Allen overfalt mrs. Beerntsen utfra DNA-beviset.
Det vet du. Det vet ikke jeg.
Jeg tror ikke på alt det som står i avisene.
Tror du på DNA-bevis utført av delstatens krimlab,
som ga grunnlag for å oppheve...
La meg fullføre. For å oppheve dommen mot Steven Avery,
holder det, så du skal vite at Steven Avery ikke begikk overfallet?
Nei. Hvor kom beviset fra? Det er alt jeg spør om.
Sier du at du tviler på DNA-undersøkelsen...
At det var match? Jeg tror det var match.
-Ok, så du... -Har DNA-bevis blitt forfalsket før?
-Ja. Jeg vet ikke. -Tror du det skjedde her?
Mener du at skissen din er et mer gyldig bevis
enn DNA-beviset som inkriminerer Gregory Allen?
Tegningen min var resultat av bildet hun hadde i hodet.
Det var bare det.
Jeg er bare blyanten.
Skissen min ligner mer på Steven Avery enn Gregory Allen.
Det stemmer.
En realitet i sånne søksmål
for en som Steve Avery, som ikke har penger og aldri har hatt det,
er at forsikringsselskapene enes seg imellom og sier:
"Her er en million dollar. Ikke gå videre."
Hva kunne vi gjøre for å forhindre at det skjedde med Steve?
I oktober 2005 går lovforslaget
om å erstatte Steven for feilaktig dom, inn i siste fase.
Jeg vil fortelle dere hvor glade vi var
da vi innså... at han var veldig nær
å få $ 400 000 i hånden,
som fjerner alle tilskyndelser til å godta et lavt forlik.
Da hadde han råd til å fortsette søksmålet den tiden det tok.
Jeg har det fint.
Jeg har jobbet nesten hver dag, venter på at Jodi slipper ut.
Hun ble fengslet...
...for fyllekjøring.
Jeg maste flere ganger på Jodi om å slutte å drikke.
Det hjalp, for hun sluttet, og nå er hun et nytt menneske.
Hun skal ha ros for det.
Når Jodi slipper ut, håper jeg å sette bryllupsdatoen.
TINGHUS
I løpet av rettssaken ble vi klar over noe vi ikke ante noe om
før rettssaken kom i gang, nemlig at 1995
var et svært avgjørende punkt i dette.
Vi fortsetter forklaringene i saken om Avery mot Manit...
At det ikke bare var noe i forestillingen om
at politimyndighetene hadde opplysninger om en annen,
men at det virkelig var noe i det.
Alvorlig mye.
Det vi hører, er at mens Steven Avery har sittet i fengsel i ti år,
mottar Manitowoc Countys sheriff-etat en telefonsamtale
fra en annen politietat,
og minst én av betjentene involvert i den prosessen
tror det var Brown County Sheriff-etat,
om at de hadde en i varetekt
som sa at han hadde begått et overfall i Manitowoc,
et overfall som en annen satt i fengsel for.
en annen satt i fengsel for det.
-Du har sett på bevisgjenstand 138. -Ja, sir.
Der står det at du mottok en telefonsamtale, i 1994 eller 1995,
fra en som presenterte seg som kriminalbetjent. Stemmer det?
Ja.
Betjenten sa at de hadde en person i varetekt
som hadde avgitt forklaring om en forbrytelse i Manitowoc County.
-Ja. -OK.
Det vedkommende i varetekt sa,
var at han hadde begått et overfall i Manitowoc County,
og at en annen satt fengslet for det.
Ja, sir.
Manitowoc har ikke mange overfall som folk må i fengsel for.
Især ikke der noen fremdeles soner.
han hadde begått et overfall
Det er meget stor sannsynlighet for at det er...
1985 AVERY FEILDØMT
...Gregory Allen, og at Brown Countys Sheriff-etat...
1995 ALLEN ARRESTERT FOR VOLDTEKT
...som i 1995, i Gregory Allen-saken,
at Gregory Allen har sagt noe om Steven Avery...
COLBORN FÅR TELEFON OM INNSATTES TILSTÅELSE
...og at noen i det aller minste burde ha undersøkt litt.
Det er en betydningsfull hendelse.
Ja, det slo meg.
Fyren som mottok samtalen, het Colborn.
Du kan si at det burde finnes dokumentasjon på
at han umiddelbart rapporterte det.
Det kunne finnes dokumentasjon på at han kontaktet en overordnet.
Dokumentasjon på at han kontaktet en betjent
som jobber med seksuelle overgrep.
Det kunne finnes dokumentasjon.
Men hvis du tror det, tar du feil.
For det finnes ingen dokumentasjon i 1995,
1996, 1997, 1998, 1999,
2000, 2001, 2002, 2003.
2003 er et merkeår, for da ble Steven Avery løslatt.
Og dagen han slapp ut, eller dagen etter,
beslutter Colborn å kontakte en overordnet som heter Lenk.
Lenk ber ham skrive rapport,
og så kontakter de sheriffen.
La oss tenke litt over det.
Hvorfor skjer det?
Hvorfor skjer det da og ikke åtte år tidligere?
Jeg tror jeg vet svaret.
Jeg tror svaret ganske åpenbart er
at disse folka innså at de hadde driti på draget.
Colborn innså det, Lenk, hans overordnete, innså det,
og sheriffen innså det.
Lenk ber Colborn skrive rapport, sheriffen sier til Lenk:
"Få rapporten."
Sheriffen legger rapporten i en safe.
Så viktig for ham er det å dokumentere dette.
Det hjelper jo ingen...
Det hjelper i alle fall ikke Steve Avery
å dokumentere det åtte år etterpå.
For Steve Avery har sittet i fengsel i de åtte årene.
POLITIINSPEKTØR
Dette dokumentet ble ikke påbegynt
før du hadde snakket med sheriff Petersen.
-Stemmer det? -Ja.
Det antyder at Colborn sa han fikk beskjed av noen i 95-96
om at "saken var allerede løst, og rett person var arrestert".
-Sant? -Sant.
Betjent Colborn husket ikke hvem som fortalte ham
at saken allerede var løst.
-Sant? -Han sa det, ja.
Kom han med noen gjetninger om det, som:
"Det kunne ha vært denne eller denne, jeg vet ikke"?
Han var ikke sikker.
Kjenner du igjen bevisgjenstand 125?
Ser ut som sheriff-etatens forklaringsskjema
med James Lenks underskrift.
-Har du sett dokumentet før? -Nei.
Hva med 138, som er...
Det kan du fortelle.
Det er også et av våre forklaringsskjemaer.
Er visst fylt ut av Andrew Colborn.
-Har du sett dokumentet før? -Nei.
Mange sa jeg måtte passe meg.
Stort sett trodde jeg dem ikke.
Men da jeg satt og hørte på vitneforklaringene,
skiftet jeg mening.
Jeg visste ikke hvilken sak betjenten siktet til
De dekket over noe.
Det gjør de fremdeles.
Jeg husker ikke at betjenten nevnte navn
Selv sheriffen som er der nå, han...
...dekker over noe.
Har du snakket med noen andre
enn sheriff Petersen og inspektør Lenk
om innholdet i bevisgjenstand 138?
Har du drøftet det med andre?
Andre betjenter, venner eller familie?
Ikke som jeg husker.
Jeg kan ha nevnt det til andre, men det husker jeg ikke.
DISTRIKTSADVOKAT
Da du fikk opplysninger fra krimlaben
om at Gregory Allen var inkriminert
i sexoverfallet på mrs. Beerntsen,
snakket du med andre på sheriffens kontor?
-Ja. -Hvem var de?
Andy Colborn...
...og Jim Lenk...
...hadde opplysninger han hadde fått.
Jeg skal vise deg hva som er merket bevisgjenstand 124.
-Jeg kjenner til dokumentet. -OK.
Hvem er Douglass Jones?
Visedistriktsadvokat for Manitowoc County.
Hva handler memoet om, slik du forstår det?
Det sier seg selv.
Han hadde en telefonsamtale med Gene Kusche om saken.
Dokumentet viser til en samtale mellom deg og Douglass Jones
like etter at det ble offentlig kjent at Steven Avery var blitt frikjent,
og at Gregory Allen var inkriminert.
-Det stemmer. -Han sier at da han, Doug Jones,
prøvde å avslutte samtalen, fortalte du "at i 95 eller 96,
hadde Andy Colborn fortalt Manitowoc County sheriff Tom Kocourek
at en betjent fra Brown County hadde fortalt Colborn
at Allen og ikke Avery kunne ha begått Beerntsen-overfallet."
Fortalte du det til Douglass Jones?
-Det husker jeg ikke. -Greit.
Når du ser dokumentet, 124, frisker det opp i hukommelsen?
Det jeg husker av samtalen, som ikke er mye,
var at Colborn nevnte for meg at han hadde fått opplysninger.
Ja?
Forklaringen fortsetter, i neste setning står det:
"Gene sa..." Det er du.
"...at Colborn ble fortalt av Kocourek noe sånt som:
'Vi har allerede rett fyr, og han skal ikke bry seg.'"
-Sa Colborn det til deg? -Det husker jeg ikke.
Har du grunn til å tro at Doug Jones
-kunne feilsitere det du fortalte ham? -Nei.
Så står det at Doug Jones spurte deg om denne opplysningen var kjent.
-Husker du at han spurte om det? -Nei.
Så står det at du sa at Lenk, M.T.S.O. inspektør James Lenk,
sjef for kriminalavsnittet, "var klar over det."
Sa du det til Doug Jones?
Skrev han det, så gjorde jeg nok det.
Hva var grunnlaget for ditt kjennskap til det?
Det må ha kommet fra Andy Colborn.
Dette var samvittighetsløs tilbakeholdelse av informasjon
som kunne ha blitt brukt av Steven Averys advokater,
som på den tiden var midt i en rettsprosess,
der de hevdet, basert på funn under neglene,
at en annen kunne ha vært innblandet i dette.
Hadde den opplysningen kommet fram i 1995,
hadde Steven Avery sluppet ut i 1995.
Det kostet Steven Avery åtte år av livet.
Dette er så nær en taushetens konspirasjon
som du kan finne i en sak.
Overbrakte du denne opplysningen til justisministerens kontor?
Ja. Så vidt jeg husker, gjorde vi det.
Hvem er "vi"?
Mike Griesbach og jeg, da vi dro til Madison.
Men dette memoet
ble skrevet etter at dere var i Madison.
Jeg vet ikke når vi var der.
Du sier at du ga den opplysningen til justisministerens kontor?
Vi overbrakte alt vi hadde til justisministerens kontor.
Verken dette memoet eller noe om Colborn og Lenk
er å finne i mappene som justisministerens kontor fikk.
Det vet jeg.
I oktober 2005, fra myndighetene i Manitowoc Countys ståsted,
og deres forsvarsadvokater,
tror jeg de alle visste
at de var i en veldig alvorlig klemme.
At det var en alvorlig mulighet for en svært vektig kjennelse.
Manitowoc County og sheriffen og distriktsadvokaten
er etter min mening dekket av forsikringspoliser,
og det er et halvt dusin forsikringspoliser.
Men forsikringsselskapene har tatt det standpunkt
at i lys av beskyldningene mot distriktet,
sheriffen og distriktsadvokaten, dekker ikke polisene dem.
Det betyr at Manitowoc County selv og sheriffen og distriktsadvokaten
ville måtte stå for erstatningen i sivilrettssaken.
Vi trenger ikke noen til å fortelle oss
at dette vil ha innvirkning på politimyndighetene.
Det er klart det vil ha innvirkning på dem. Tuller du?
Polititjenestefolk hisser seg opp
bare det antydes at de har sagt noe galt i en rettssal.
Tenk hvordan det blir når du sier at dere lyver,
har gjemt bevis, og med overlegg har reist tiltale mot en person
dere visste, eller hadde grunn til å vite, ikke var skyldig.
Ser man bort fra alt det, rent yrkesmessig,
er det en fyr på frifot som voldtar og slår kvinner,
mens fyren dere fikk fengslet, sitter på ei celle.
Hvordan føles det?
Vi var helt på nippet til
å være klar til å gå etter de tiltalte i saken med vitneforklaringer...
VITNEFORKLARING 10. NOVEMBER 2005
VITNEFORKLARING 15. NOVEMBER 2005
...da jeg ble oppringt av Walt,
som sier han ble oppringt av en journalist
som spurte om en av oss ville kommentere
det åpenbare krysningspunktet
mellom Steven Avery og en kvinne savnet i Manitowoc-området,
som vi senere fikk vite var Teresa Halbach.
2005: 11. OKT. LENK OG SANDY MORRIS AVGIR FORKLARING
13. OKT. COLBORN, JUDY DVORAK OG SHERIFF PETERSEN AVGIR FORKLARING
26. OKT. EUGENE KUSCHE AVGIR FORKLARING
31. OKT. TERESA SIST SETT
1. NOV. AVERY-LOVEN BLIR VEDTATT
3. NOV. TERESA MELDES SAVNET
4. NOV.
Dette er Action 2 News kl. 17. Dekning til å stole på.
God kveld. Calumet County sheriff sier
at Teresa Halbachs forsvinning fremdeles er en gåte.
25-åringen ble sist sett mandag i Manitowoc County.
Nå foretar politiet søk fra lufta
fra Manitowoc til Green Bay.
De håper å finne Teresas bil,
som er avgjørende for etterforskingen.
En mørkegrønn Toyota RAV4, 99-modell, som den på bildet.
Jeff Alexander har det siste om etterforskningen.
Halbach er fotograf av yrke.
En av oppdragsgiverne er Auto Trader,
og politiet sier hun var i Manitowoc County på mandag
i tre ulike private hjem for å ta bilder av biler.
Ironisk nok var Halbachs siste stopp Steven Averys hjem.
Hun var der for å ta bilde av en Dodge Caravan fra 1989.
Avery annonserer jevnlig i Auto Trader
og sier Halbach har vært hos ham på oppdrag
flere ganger det siste året.
Nevnte hun andre avtaler den dagen?
Nei.
Stort sett tar hun bilde
og skriver ned VIN-nummeret.
Så kommer hun og henter pengene, og det er det.
Hvilke spørsmål stilte politiet deg?
Bare når hun var her. Klokkeslett.
Det var det.
Ba de deg bruke løgndetektor?
Nei.
I kveld kom politiet og spurte om jeg husket noe,
og jeg sa nei.
Så spurte de om de kunne komme inn
og undersøke huset. Jeg sa: "Ikke noe problem. Bare kom inn."
De ransaket huset.
Alt var i orden, så de dro.
Du som kjenner henne, hvordan tror du foreldrene har det...
Helt jævlig.
4. NOVEMBER 2005 TERESA SAVNET I 4 DAGER
Dette er tungt.
TERESAS MOR
Vi er så glad i henne. Vi savner henne.
Det er merkelig at vi...
...ikke har hørt fra henne på to dager.
Hun har ikke ringt tilbake.
Vi håper på det beste.
Vi vil ha henne hjem igjen.
Vi vil vite hva som er skjedd med henne.
Så vidt vi vet, var hun alle tre stedene.
Etter tredje stopp...
TERESAS BROR
...sluttet hun å ta telefonen og ringe.
Hun har ikke hørt på talemeldinger etter det.
Hun har ikke brukt bankkort.
Vi vet ikke hva som er skjedd etter det.
Hvordan går det?
Jeg...
Sorgprosessen kan ta flere dager, flere uker, flere år.
Vi håper vi får svar så snart som mulig.
Så vi kan begynne å gå videre,
forhåpentligvis sammen med Teresa.
Alle småbyene, selv St. Nazianz, Marytown, Chilton, New Holstein, Kiel...
Vi leter på offentlige steder, barer...
TERESAS EKSKJÆRESTE
...restauranter, bensinstasjoner, butikker, postkontor, banker...
Alle steder vi får lov til å sette opp plakater.
Noen som er kjent i Manitowoc-Two Rivers?
DELER HUS MED TERESA
Er noen kjent der, er det best at dere drar dit.
Finner dere noe, for eksempel bilen,
prater med noen som har sett henne
eller vet hvor hun er, så ikke rør noe.
Det er veldig viktig. Ikke rør noe.
Få tak i kriminalbetjenten eller politiet i Chilton
og si hva dere har funnet,
så tar de kontakt videre.
Jeg vet ikke hva jeg skal håpe på. Om jeg håper vi finner bilen...
...og hun er der.
Eller at vi ikke finner noe
og håper hun er et annet sted, i live.
Vi vet ikke...
Jeg vet ikke hva jeg skal håpe på.
5. NOVEMBER 2005 TERESA SAVNET I 5 DAGER
Hei, dette er Pam Sturm.
Jeg deltar i søket etter Teresa Halbach, og vi har funnet en RAV4.
Er det skilt på den?
Ingen skilt, men den er litt tildekt.
Det er snålt. Den er tildekt.
Kan du gå foran bilen?
Ja.
Jeg ser ikke noe VIN-nummer. Kan jeg gå inn i bilen?
Nei, ikke gå inn. Ikke rør bilen.
Hold deg utenfor bilen,
gå foran på sjåførsiden...
Vent litt.
De fire siste sifrene er 3044.
-Hvor er du? -Er det nummeret?
Hvor er du?
Du må si om dette er bilen.
Stopp. Jeg kan ikke si noe. Hvor er du?
Jeg er på Averys bilopphuggeri.
Har vi noe mer enn bilen?
Ikke ennå.
Har vi ham i varetekt?
Nei, ikke ennå.
VEIEN ER STENGT
KUN LOKAL TRAFIKK
De har stengt motorveien i seks kilometer
rundt Steven Averys hjem.
Tidligere ankom ABC-kjøretøy...
KRIMTEK
...samt Great Lakes hundepatrulje.
JODI RINGER STEVEN FRA FENGSELET
Jeg skjønner ikke at de kan ransake huset uten at noen er der.
Ja, de river opp hele eiendommen.
-Gjør de? -Ja, alt sammen.
SHERIFF-ETATENS VIDEO
-Jeg er redd. -Jeg også.
-Ikke redd, bare engstelig. -Ja.
Hva er status på Steven Avery?
Er han mistenkt nå? En person av interesse?
Alle er interessante for oss på dette tidspunkt.
Steven Avery er ikke mer mistenkt eller interessant for oss enn andre nå.
Alt er rettet inn mot Avery-tomten.
Er det andre større områder
som undersøkes utenom Avery-tomten?
Det kan jeg ikke si.
KRIMTEKNISK ENHET
Det spekuleres i hvem som har tilgang til huggeriet.
Kan brødrene dine ha noe med det å gjøre?
Nei. På ingen måte.
Hvem som helst kan kjøre den veien om natta når alle sover.
Bare kjøre inn. Broren min hører ikke noe.
Hvem tror du har gjort noe med henne?
Jeg aner ikke.
Hvis myndighetene har gjort noe,
prøvd å plante bevis hos meg, vet jeg ikke.
De er troende til alt.
For å unngå noen antydninger om uriktighet,
besluttet jeg å be om utnevnelsen
av Ken Kratz, Calumet Countys distriktsadvokat,
som spesialanklager i saken.
Hva vil du svare på mr. Averys kommentar
om at Manitowoc County kan prøve å lure ham i trøbbel?
Det kan jeg gjerne prate om.
Det er noe distriktsadvokat Rohrer og dommer Fox
og Manitowoc sheriff-etat
og andre politimyndigheter var følsomme for,
enhver antydning til konflikt.
Ikke bare en faktisk konflikt, men enhver antydning til konflikt.
Når det gjelder distriktsadvokat Rohrers
framsynthet med å hente inn en annen politietat, som Calumet County,
en annen anklager, Calumet Countys distriktsadvokat, var i den hensikt.
Sørge for at slike beskyldninger ikke skulle komme.
De finner ingenting.
Det er ikke noe der, så hvorfor skulle de finne noe?
Det eneste måtte være å dømme meg feilaktig igjen.
SHERIFF-ETATENS VIDEO
"Kjære mr. Avery, jeg vil invitere deg..."
Jeg flytter stolen.
Det er hull i gulvet. Pass opp.
"...til en lunsj som Wisconsin Innocence Project skal holde
for frikjente fra Wisconsin og delstatene rundt
den 19. november i år.
Formålet med lunsjen er å føre frikjente sammen
for å bygge nettverk og støttegrupper for hverandre."
Tror nok ikke han kan dra.
Vi bør ta alle skoene i fall vi har uløste innbrudd
med fotavtrykk.
Her.
Kan du flytte det hit?
Perfekt.
Jeg var ikke hjemme. De ransaket bare.
Hvor vanskelig er det å plante bevis i huset? Eller på eiendommen?
Sheriffen... Gammelsheriffen hektet meg første gangen.
Han kan jo være med på det denne gangen også.
Jeg vet ikke.
Avery-familien får ikke komme inn på eiendommen
under politiets 8-dagers ransakelse.
MISHICOT BRANNSTASJON
Har dere snakket mer med Steven Avery?
De... Han samarbeider med etterforskningen.
-Gjør familien det? -Ja.
-Hvordan da? -Vet dere nå
rekkefølgen på avtalene hennes og hvor hun var sist?
Vi er nærmere.
Tror dere Steven Avery er den siste som så henne i live?
Vi er nærmere der også.
I kveld mener Averyene at etterforskningen fokuserer på dem,
og at politiet kaller dem løgnere.
Hele Avery-familien holder hus på hytta i Marinette County.
Etter tre dager kan de fremdeles ikke dra hjem.
Men etterforskerne vil ikke si hva som foregår.
Avery sier han nok en gang føler seg mistenkt
og frykter at politiet når som helst kan arrestere ham.
Alt dukker opp igjen. Alle minnene og alt det andre, og de...
...skremmer livet av meg igjen. Og det gjør vondt.
Jeg håper hundre prosent på å finne Teresa.
Sist vi hørte, var hun i live mandag ettermiddag.
Det tror vi på til vi hører noe annet. Det ber vi for.
Jeg ber om at Gud er ved hennes side.
Få henne hjem.
Det er alt vi ønsker. Få henne hjem.
Finn henne, vær så snill.
Fant de noe mens du var ute og lette?
Jeg skal ikke kommentere det, men i så tilfelle
hadde vi rette myndigheter til å se på det ved behov.
Hvor mange ganger var du på stedet?
Du var der på lørdag da de fant bilen, men hvor mange ganger til?
-Jeg var ikke der. -Du var aldri der.
Det stemmer ikke.
Var du der, Mike?
Var du med på letingen?
-Vi... -Nei, folkene...
Det som opprinnelig...
De som fant bilen, var med i letegruppen vår.
-En fra letegruppen vår. -Som ba om tillatelse til å gå dit.
Men ingen andre har vært på Avery-eiendommen.
Funnstedet er blitt avsperret og sikret.
Viktige bevis er blitt funnet de siste 24 timene
på Avery bilopphuggeri.
Bevisene vi har funnet, fører oss til et menneske.
Vi er alle ofre.
De lar oss ikke være i fred.
De fortsetter bare...
Det er...
Det er grenser for hvor mye et menneske kan tåle.
Nå har jeg fått nok.
De kan dra et annet sted og la oss være i fred.
La oss leve et normalt liv.
Som alle sikkert vet,
er etterforskningen nå strafferettslig,
og vi klassifiserer den som drapsetterforskning.
Det virker som det ble gjort forsøk på
å kvitte seg med et lik ved hjelp av ild.
Rester av bein og tenner ble funnet på Avery-tomten,
og nøkkelen som ble brukt
til å starte Teresa Halbachs bil,
ble funnet på Steven Averys soverom.
Jeg vil nok en gang understreke at etterforskningen
dreier seg om ett offer i denne saken, og det er Teresa Halbach.
Jeg vil også understreke
at Manitowoc Countys sheriff-etats rolle i etterforskningen
var å skaffe oss ressurser når det var nødvendig.
Ettersom vi trengte utstyr på tomten
for å utføre søk,
skaffet de til veie det utstyret, og det var deres rolle,
deres eneste rolle, i etterforskningen.
Jeg pratet med Steven Averys advokat på telefonen i dag.
Walt Kelly sa han ikke hadde fått snakke med Avery,
ikke visste hvor han var, og fryktet hva som ville skje
når han ble intervjuet om Teresa Halbachs forsvinning.
Jeg brukte hele ettermiddagen, også i samtale med sheriff Pagel,
for å finne klienten min.
Min kollega Steve Glynn var i bil i området for å finne ham.
Jeg tror de bevisst har holdt ham unna oss.
Jeg tror de vil avhøre ham uten oss.
Hvor er Avery nå? I hvilket fengsel?
-Jeg vet ikke. -Jeg vet ikke hvilket fengsel.
Vet dere ikke det?
Vi vet hvor han er, men frigir ikke informasjon,
for vi har ikke kontakt...
Han har rett til...
Du vet hvordan dette er.
Bevisene taler for seg.
AVHØR, BETJENT MARK WIEGERT, SPESIALAGENT TOM FASSBENDER
-Samarbeid. -Tenk på familien din.
Jeg gjorde det ikke.
Vil du familien din skal tro at du er så kaldblodig?
-Jeg gjorde det ikke. -Gjorde du en tabbe,
har de forståelse for det.
Ja, men en korrupt politimann...
Sier du at noen har plantet liket der?
-Det var ikke meg. -Hvem da?
-Det vet ikke jeg. -Steve.
Jeg vet det ikke.
Tenk på familien din nå.
-Jeg gjør jo det! -Nei.
-Nei, du tenker på deg selv. -Nei.
Kun på deg selv.
Vi klandrer deg ikke for det.
Du satt 17 år i fengsel for noe du ikke hadde gjort.
-Jeg gjorde ikke dette. -Det forstår vi.
-Du gjorde en feil. -Nei, jeg har ikke gjort noe.
-Hvordan feil? -Drepte du henne med overlegg?
-Er det det du sier? -Nei, jeg gjorde ikke noe.
Hvordan skjedde det? Forklar hvordan det skjedde.
Jeg vil presentere to personer
som har gjort en kjempejobb i etterforskningen.
Etterforsker Mark Wiegert fra mitt kontor og spesialagent Tom Fassbender
fra Spesialetterforskningsenheten.
Du sa i går og tidligere i uka at det kun var ett offer i saken.
Kan du forklare det?
Sheriff Pagel sa det. Jeg har sagt det før, men vær så god, sheriff.
Det er bare ett offer i saken, og det er Teresa Halbach.
Det var hun som mistet livet.
Og det er det eneste offeret i denne saken.
Jeg vil tilføye noe.
Dette er greit for meg.
Jeg har hørt mange rapporter
og har sett bilder av en bestemt mistenkt i saken.
Mr. Avery har, i ulike medier,
spurt: "Hvorfor ser de på meg?"
"Hvorfor stiller de meg spørsmål om Teresas død og forsvinning?"
Jeg håper en positiv DNA-analyse og andre omstendigheter
gjør at vi slipper det spørsmålet.
Jeg vet du er redd, Steve.
-Jeg er ikke redd. -For du mente ikke å drepe henne.
-Du mente det ikke. -Jeg drepte henne ikke.
-Dette var ikke planlagt. -Nei.
-Planla du det? -Nei.
Det trodde ikke jeg heller.
Jeg trodde ikke du var sånn etter å ha møtt deg.
Jeg tror du kom ut av fengsel etter å ha sonet noe du ikke har gjort.
-Jeg gjorde ikke det. -Du ble sprø av det, som alle ville blitt.
Du fikk ingen samtaleterapi. Det sa du jo.
-Jeg drepte henne ikke. -Liket er på din eiendom.
Nøkkelen er på ditt soverom.
Det vet du, for du la den der.
-Det er sånn den havnet der. -Nei.
Jo, Steve. Det er fakta.
Du kan nekte så mye du vil. Bevisene taler for seg.
-Sånn er det. -Politiet har beviset.
Ja. To uavhengige etterforskere som aldri har møtt deg.
To som aldri har møtt deg.
Har ingenting imot deg.
-Jeg vet ingenting om deg. -Nei, vet du,
om noen planter det der, kan du ikke se det...
Hvorfor er ditt DNA der?
Hvorfor er hennes blod i huset ditt?
Hvordan fikk de det dit?
Hvordan kom blodet i huset mitt? Det går ikke an.
Jeg pleide å la huset stå ulåst hele tiden.
Hvordan kom ditt DNA i hennes bil?
Det er ikke det. Det var fordi de tok blod fra meg.
Hvor mye blod tok de av meg? Masse blod.
-Steve. -De tok mye blod fra meg.
-Den sheriffen? -Kom tilbake til virkeligheten.
-Det er jeg. -Nei.
Jeg sonet 18 år. Tror du jeg vil sone mer?
Som spesialanklager er jeg også blitt bedt om å kommentere
muligheten for falske bevis
eller noe i den dur.
Det ble nevnt i media
at nøkkelen på soverommet kunne ha blitt lagt der eller plantet.
Nå som mr. Averys DNA er funnet på den nøkkelen,
skulle folk ha meg til å tro
at folk gikk rundt med nøkkelen til Teresas bil,
men også ampuller med mr. Averys DNA,
være seg svette eller noe. Det er absurd.
Fordi DNA-bevis fra den mistenkte, Steven Avery, ble funnet på nøkkelen,
og mr. Averys blod ble funnet inne i Teresa Halbachs bil,
er jeg ikke lenger i tvil, som spesialanklager i saken,
hvem som er ansvarlig for Teresa Halbachs død.
Hei, Steve! Alle hører på! Hva vil du si i dag?
Jeg er uskyldig.
Hva mer vil du si, Steven? Vi kan ikke si det uten deg.
Sist tok det meg 18 år og seks uker å bevise min uskyld.
Nå vet jeg ikke hvor lang tid det vil ta.